**Completarea și încărcarea online a contractelor anuale de studii**

**în anul universitar 2024-2025**

Toți studenții FSPAC trebuie să completeze și să încarce pe platforma Academic Info (<https://academicinfo.ubbcluj.ro/>)  contractul anual de studii pentru anul universitar 2024-2025, până la data de **27 septembrie 2024**, în cazul studenților de la forma de învățământ cu frecvență (IF), respectiv până la data de **11 octombrie 2024**, în cazul studenților de la forma de învățământ la distanță sau cu frecvență redusă (ID-IFR).  
Studenții din anul I (IF) pot completa contractele pana la data de **4 octombrie 2024.**

Contractul anual de studii cuprinde disciplinele pe care studentul le va parcurge şi numărul de credite aferent fiecăreia dintre aceste discipline.  
  
**Studenții vor parcurge următorii pași:**  
  
**Pas 1**: Se vor autentifica și vor accesa platforma <https://academicinfo.ubbcluj.ro/>

**Important!** Candidații admiși în sesiunea de admitere 2024 găsesc credențialele de acces în Academic Info (numele de utilizator și parola) în contul creat în platforma de admitere. Dacă este cazul, studenții înmatriculați în anul întâi, proveniți din admitere în anul 2024 sunt rugați să folosească opțiunea de recuperare cont începând cu data de 26 septembrie 2024 aici [AICI](https://academicinfo.ubbcluj.ro/EmailStudentiAnulIntai.aspx).  
Adresele de e-mail instituțional nume.prenume@stud.ubbcluj.ro pentru studenții din anul întâi proveniți din admiterea 2024 vor deveni funcționale după data de 28 septembrie 2024  
  
**Pas 2**: Accesând secțiunea Contracte studii, vor completa contractul anual de studii pentru anul universitar 2024-2025. Alături de disciplinele obligatorii și opționale, studenții au posibilitatea să înscrie în contract discipline facultative. Dintre acestea, disciplinele Fundamente de antreprenoriat și Fundamente de educație umanistă sunt gratuite și pot fi alese în orice an de studii.   
  
**Pas 3**: Vor descărca și semna contractul completat, iar apoi îl vor încărca cu semnătură în aceeași platformă (Academic Info), în secțiunea Încarcă documente – Contracte studii